

**МИНИСТАРСТВО ТУРИЗМА И ОМЛАДИНЕ**

# СЕКТОР ТУРИСТИЧКЕ ИНСПЕКЦИЈЕ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2024. ГОДИНУ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Београд, фебруар 2024. године**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2024. ГОДИНУ**

**I УВОД**

Сектор туристичке инспекције Министарства туризма и омладине врши инспекцијски надзор законитог пословања привредних субјеката (правних и физичких лица) у области туризма и угоститељства у Републици Србији.

Поред планираних редовних контрола, туристички инспектори приоритетно врше и контроле на основу представки грађана, незадовољних корисника услуга у туризму и угоститељству.

Годишњи извештај о раду туристичких инспектора у 2024. години припремљен је на основу:

* података из система е-инспектор и евиденције инспектора;
* извештаја начелника Одељења туристичке инспекције;
* посебно вођене евиденције превентивног деловања;
* извештаја јединица локалних самоуправа о преузетим повереним пословима инспекцијског надзора.

**II ПОДАЦИ И ИНФОРМАЦИЈЕ О РАДУ СЕКТОРА ТУРИСТИЧКЕ ИНСПЕКЦИЈЕ У 2024. ГОДИНИ**

1. **ПРЕВЕНТИВНО ДЕЛОВАЊЕ ИНСПЕКЦИЈЕ**

А) ИНФОРМАЦИЈЕ НА ИНТЕРНЕТ ПОРТАЛУ

Надзираним субјектима на Интернет порталу Министарства туризма и омладине, на страници <https://mto.gov.rs/tekst/630/sektor-turisticke-inspekcije.php> доступни су:

* информације о Сектору туристичке инспекције
* контролне листе;
* саопштење надзираним субјектима, у којим случајевима и због чега их неће у писаном облику обавештавати о инспекцијском надзору;
* информација о начину подношења захтева за доношење потврђујућег решења
* акти о примени прописа;
* План инспекцијског надзора Сектора;
* Извештај о раду Сектора
* обавештења, упутства, инструкције о поступку рекламације корисницима услуга у области надзора, за услуге угоститељства и туристичких агенција
* обавештење о одузетим лиценцама за организовање туристичких путовања.

Закони и подзаконкска акта који уређују области из надлежности туристичке инспекције доступни су на следећим страницама: <https://mto.gov.rs/tekst/175/zakoni.php> и <https://mto.gov.rs/tekst/176/podzakonski-akti.php>.

Б) СТРУЧНА, САВЕТОДАВНА ПОМОЋ

Сектор туристичке инспекције је од оснивања службе организовао рад тако да редовно пружа стручну, саветодавну помоћ заинтересованим надзираним субјектима и корисницима услуга у туризму и угоститељству.

Туристичка инспекција је у сваком моменту доступна и посебно ажурно пружа саветодавну помоћ, информације, одговоре - усмено (директно или путем телефона-дежурни телефон) и писаним путем (мејл или пошта) свим надзираним субјектима, корисницима њихових услуга, медијима и другим службама, односно свима који јој се обрате у вези њене надлежности.

Сектор туристичке инспекције је редовно обавештавао јавност преко Службе за односе са јавношћу Министарства и одговарао на питања новинара, а представници Сектора давали су изјаве телевизијским и радијским кућама.

Такође, Сектор туристичке инспекције је обавештавао и кроз контакте са појединачним странкама (најчешће привредним субјектима из области надзора и незадовољним корисницима услуга), било путем телефона, пријемом странке у просторијама Сектора или писаним путем. У извештајном периоду на територији свих одељења било је више од 4000 оваквих контаката.

Туристичка инспекција редовно спроводи дежурство од 07:30-15:30 на дежурном телефону 011/3139-686, као и од 0.00 h до 24.00 h на дежурном 064/8933-091 на којима се, поред примања представки грађана које се односе на притужбе на рад субјеката у туризму и угоститељству и евентуално на поступање инспектора, дају и информације о условима за обављање делатности и прописима из надлежности туристичке инспекције које су привредни субјекти дужни да примењују.

Начелници одељења одржавали су редовне састанке са начелницима округа, на којима се разматрају проблеми у областима надзора, као и са представницима локалне самоуправе и локалних овлашћених инспектора у вези са повереним пословима.

1. **СЛУЖБЕНЕ САВЕТОДАВНЕ ПОСЕТЕ**

Од 1. јануара до 31. децембра 2024. године туристички инспектори су извршили укупно 1275 службених саветодавних посета (7 по захтеву странке и 1268 по плану).

У 472 службене саветодавне посете достављени су субјектима дописи са препоруком за отклањање незаконитости, које су све у датом року отклоњене.

1. **НИВО УСКЛАЂЕНОСТИ ПОСЛОВАЊА НАДЗИРАНИХ СУБЈЕКАТА И БРОЈ ОТКРИВЕНИХ И ОТКЛОЊЕНИХ НЕПРАВИЛНОСТИ У 2024. ГОДИНИ**

**3.1. Број извршених надзора по делатностима**

У периоду од 1. јануара до 31. децембра 2024. године, инспектори Сектора туристичке инспекције извршили су укупно 8.478 инспекцијских надзора, од којих:

* 914 надзора делатности туристичких агенција (554 надзора организатора туристичких путовања, 279 надзора посредника у продаји туристичких путовања и 81 надзор туристичких путовања за сопствене потребе);
* 6.191 надзор угоститељске делатности (2.548 надзора угоститељских објеката за смештај и 3.643 надзора угоститељских објеката за исхрану и пиће);
* 9 надзора наутичке делатности;
* 11 надзора ловнотуристичке делатности;
* 231 надзор услуга туристичких професија;
* 102 надзора услуга изнајмљивања возила;
* 31 надзор услуга скијалишта;
* 46 осталих надзора (код којих је у току надзора утврђено да је туристичка инспекција ненадлежна);
* 322 надзора извршења решења и
* 621 надзор извршења мера наложених записником.

Инспектори су примили укупно 909 представки грађана:

* 342 представке за делатност туристичких агенција
* 532 представке за угоститељство (104 за угоститељске објекте за смештај и 428 за угоститељске објекте за исхрану и пиће);
* 1 представка за наутичку делатност
* 2 представке за услуге туристичких професија;
* 4 представке за услуге изнајмљивања возила; и
* 28 представки за које је у току надзора утврђено да нису у надлежности туристичке инспекције.

**3.2. Утврђене неправилности и предузете мере**

У 2024. години туристички инспектори су у 705 надзора изрекли мере налагања отклањања неправилности записником, а у 19 надзора су донели решења о отклањању неправилности.

Такође, у извештајном периоду је донето 459 решења о привременој забрани обављања делатности и четири решења о извршењу.

Поступајући по донетим управним мерама, инспектори су извршили 943 контролна надзора, од чега 322 контроле извршења решења и 621 контролу извршења записником наложених мера. Контроле по осталим наложеним мерама су у току.

Туристички инспектори за поједине неправилности код делатности туристичких агенција, туристичких професија, код контрола издавања рачуна, придржавања истакнутих цена, имају законски основ да доносе само казнене мере.

У 2024. години издата су 74 прекршајна налога.

Туристички инспектори су у 2024. години поднели 856 захтева за покретање прекршајног поступка.

У периоду од 1. јануара до 31. децембра 2024. године туристички инспектори су у 1.194 надзора применили контролне листе.

**3.3. Остали показатељи**

Туристички инспектори су у 2024. години поднели три предлога за одузимање лиценце за организовање туристичких путовања.

У поступку инспекцијског надзора по представкама грађана које су се односиле на услуге туристичких агенција, постигнуто је 45 договора и путницима су враћена уплаћена средства у укупном износу од 3.013.982,00 динара.

У складу са Споразумом потписаним између министарства задуженог за послове туризма и Министарства пољопривреде, шумарства и водопривреде, у току 2024. године туристички инспектори су извршили 113 надзора по захтевима за проверу испуњености националних и ЕУ услова Управе за аграрна плаћања, а који се односе на доделу средстава из Мере 7 у оквиру пројекта ИПАРД 2. У предметним надзорима туристички инспектори проверавају да ли су надзирани субјекти прибавили решење о категоризацији објеката, да ли испуњавају прописане минимално-техничке услове и стандарде за категорију која им је одређена решењем надлежног органа јединице локалне самоуправе и да ли послују у складу са Законом о угоститељству.

1. **БРОЈ УТВРЂЕНИХ НЕРЕГИСТРОВАНИХ СУБЈЕКАТА**

У периоду од 1. јануара до 31. децембра 2024. године туристички инспектори су у надзору утврдили рад 480 нерегистрованих субјеката, и то:

* 132 субјекта без уписа у основни регистар
* 96 у угоститељској и осталим делатностима сем делатности туристичких агенција;
* 19 у делатности туристичких агенција;
* 11 предузетника који су радили у време пријављеног прекида рада;
* 6 привредних субјеката који нису уписали огранке/издвојена места за обављање угоститељске делатности;
* 19 субјеката без уписа у посебни регистар:
* 10 туристичких агенција посредника које се нису регистровале у Регистру туризма;
* 9 удружења грађана која су обављала угоститељску/туристичку делатност, а нису уписала делатност у регистар;
* 329 субјеката који су обављали делатност без прибављања јавне сагласности (дозвола, одобрење, лиценца и др.) или пријаве надлежном органу или организацији:
* 15 правних лица/предузетника који су обављали послове организовања путовања без прописане лиценце;
* 2 туристичке агенције организатори путовања који нису обезбедили прописане гаранције путовања;
* 1 привредни субјекат који је обављао угоститељску делатност у хотелу, мотелу, туристичком насељу, пансиону или кампу без решења о разврставању у категорију;
* 5 привредних субјеката који су обављали угоститељску делатност у објектима домаће радиности или сеоском туристичком домаћинству без решења о разврставању у категорију;
* 297 физичких лица која су пружала услуге смештаја у домаћој радиности и сеоским туристичким домаћинствима без решења о разврставању у категорију;
* 7 привредних субјеката који су пружали услуге у некатегорисаном објекту, а исти нису пријавили јединици локалне самоуправе и нису у ЦИС-у
* 2 лица која су пружала услуге туристичких професија без положеног стручног испита.

Против свих нерегистрованих субјеката туристички инспектори су предузели Законом о туризму/Законом о угоститељству и Законом о инспекцијском надзору, прописане мере и у том поступку донели решења којим им налажу да без одлагања у одређеном року покрену одређени поступак (за упис, регистрацију, прибављање решења о категорији, лиценце и др.) и којим им се забрањује да обављају одређену делатност / врше одређену активност до испуњења овог услова и поднели захтеве судијама за покретање прекршајног поступка.

Највећи број нерегистрованих субјеката утврђен је у угоститељству, и то пружање услуга смештаја у домаћој радиности од стране физичких лица без решења о категоризацији, следи обављање делатности из надлежности туристичке инспекције без уписа у основни регистар и обављање послова организовања туристичких путовања без лиценце.

У циљу спречавања обављања делатности од стране нерегистрованих субјеката, а која је уочена посебно код пружања услуга смештаја у објектима домаће радиности, организована су дежурства делокацијом инспектора (и то су ванредни надзори) у планинским и бањским центрима, и то: у периоду од 08-14. јануара (Златибор и Копаоник), у периоду од 12-18. фебруара (Златибор и Копаоник), у периоду од 27. априла до 02. маја (Златибор), у периоду од 8-11. августа (Врњачка Бања) и у периоду од 28.08-01.09. (Сокобања).

У наведеним акцијским контролама укупно обиђене су 4.322 смештајне јединице, од тога су у 570 затечени корисници и власници. У 319 надзора утврђене су неправилности, и то:

* у 199 инспекцијских надзора утврђено је да се угоститељска делатност смештаја обавља без решења о категоризацији,
* у 56 надзора корисници услуга нису евидентирани у ЦИС-у,
* у 4 надзора је утврђено неиздавање рачуна.

Предузете су следеће управне и казнене мере:

* донето је 199 решења о привременој забрани рада и наложене 62 мере за отклањање неправилности на записник,
* поднето је 257 захтева за покретање прекршајног поступка.

1. **МЕРЕ ПРЕДУЗЕТЕ РАДИ УЈЕДНАЧАВАЊА ПРАКСЕ**

Од 29. до 31. октобра 2024. године одржан је у Великом Градишту семинар Сектора туристичке инспекције „Тимска ефикасност и поступање у инспекцијском надзору“. На семинару су обрађене теме које се односе на поступање туристичких инспектора у различитим областима надзора и одржане су радионице са психолозима у циљу побољшања тимске ефикасности рада инспектора.

У 2024. години састанци начелника и шефова одсека са помоћником министра, на којима су се разматрали начини поступања инспектора у одређеним проблематичним ситуацијама и текућа питања, су углавном организовани on line.

У току 2024. године организоване су обуке за коришћење е-писарнице.

1. **ОСТВАРЕЊЕ ПЛАНА ИНСПЕКЦИЈСКОГ НАДЗОРА**

У извештајном периоду туристички инспектори су извршили 3.446 редовних надзора,  4.089 ванредних надзора и 943 контролних надзора (322 контроле извршења решења и 621 контролу извршења записником наложених мера.)

|  |  |  |
| --- | --- | --- |
| **Службене саветодавне посете** | Број планираних | 1.207 |
| Број извршених | 1.275 |
| **Редовни инспекцијски надзори** | Број планираних | 2.929 |
| Број извршених | 3.446 |
| **Ванредни инспекцијски надзори** | Број очекиваних | 3.298 |
| Број извршених | 4.089 |
| **Управне мере** | Број изречених | 1.187 |
| Број извршених | 943 |

У односу на планиране вредности, Сектор туристичке инспекције је остварио план за 2024. годину у погледу броја службених саветодавних посета и редовних и ванредних инспекцијских надзора.

1. **НИВО КООРДИНАЦИЈЕ ИНСПЕКЦИЈСКОГ НАДЗОРА**

Инспектори Сектора туристичке инспекције врше заједничке контроле са другим инспекцијама и органима: Инспекцијом рада, Санитарном инспекцијом, локалним комуналним инспекцијама и МУП-ом.

Приликом акцијских контрола у планинским и бањским туристичким центрима надзори су вршени у сарадњи са овлашћеним инспекторима јединица локалне самоуправе који поступају по Закону о угоститељству.

1. **МАТЕРИЈАЛНИ, ТЕХНИЧКИ И КАДРОВСКИ РЕСУРСИ**

Сектор туристичке инспекције располаже са:

* 48 аутомобила: 45 старости преко 16 година и 3 аутомобила - година производње 2019;
* 129 лап топ рачунара: 21 лап топ до 15 година старости; 105 лап топа до 10 година старости и 3 лап топа до 5 година старости;
* 27 деск топ рачунара: 6 рачунара до 20 година старости, 18 рачунара до 10 година старости, 3 рачунара до 5 година старости;
* 75 штампача: 1 штампач старости 21 годину,36 штампача до 20 година старости, 38 штампача старости до 10 година;
* 20 екстерни хард дискова старости 5 година;
* 25 мултифункционалних уређаја (штампач, скенер, копир) старости од 7 до 10 година;
* 1 пројектор старости до 10 година старости;
* 2 фото апарата старости до 20 година;
* 130 мобилних апарата: 37 уређаја старости од 9 до 10 година, 21 уређај старости 5 година, 85 уређаја старости 1 годину.

Ситуација са службеним возилима је током 2024. године била врло озбиљна, ако не и критична, јер је одржавање возила све скупље, уз мање средстава за ту намену. У октобру 2024. године набављено је, поред горе наведених, и 16 возила путем лизинга, што је за Сектор значајно побољшање.

У Сектору туристичке инспекције систематизовано је 70 радних места са 95 извршилаца. На радним местима у Сектору распоређенје, поред помоћника министра као главног туристичког инспектора, 81 инспектор од којих су седам начелници и шефови одсека (место начелника у Одељењу за координацију, студијско-аналитичке и правне послове је упражњено). Сви руководиоци организационих јединица, поред послова везаних за инспекцијски надзор, задужени су и за организовање других стручних послова (едукације инспектора, привредних субјеката и др.) и свих других текућих послова у оквиру Сектора.

У 2024. години примљено је седам нових инспектора, чији се самосталан и квалификован рад у пуном капацитету очекује у 2025. години,

С обзиром на старосну структуру, сваке године се из Сектора пензионише три до пет инспектора (током 2024. године у пензију су отишла четири инспектора).

Од 81 инспектора, 9 је са звањем вишег саветника, 41 са звањем самосталног саветник и 31 у звању саветника.

1. **ПРИДРЖАВАЊЕ РОКОВА ПРОПИСАНИХ ЗА ПОСТУПАЊЕ ИНСПЕКЦИЈЕ**

Вршењем унутрашње контроле се на јединствен начин и применом утврђених процедура, у оквиру прописаних овлашћења и датог налога, врши контрола законитости односно правилности рада лица које има овлашћење да врши инспекцијски надзор у области туризма – туристичког инспектора, поступања у примени прописа у обављању инспекцијског надзора, ажурности рада, извршавања других послова која проистичу из задатих радних циљева и налога, као и поштовања прописаног кодекса понашања.

Облик и начин вршења унутрашње контроле у туристичкој инспекцији ближе су прописани Правилником о облику и начину вршења унутрашње контроле у туристичкој инспекцији, („Службени гласник РС“, број 68/2022).

У извештајном периоду извршено је 27 редовних контрола рада инспектора по плану, и то: седам контрола републичких туристичких инспектора и 20 контрола рада овлашћених инспектора јединице локалне самоуправе. У контролама локалних инспектора предложене су мере додатне едукације инспектора у погледу примене прописа, како оних из домена поверених послова, тако и у погледу примене Закона о инспекцијском надзору.

У извештајном периоду извршено је седам контрола рада инспектора по притужбама, од којих шест по притужбама на рад републичких и једна по притужби на рад локалног инспектора.

1. **ЗАКОНИТОСТ УПРАВНИХ АКАТА ДОНЕТИХ У ИНСПЕКЦИЈСКОМ НАДЗОРУ**

У 2024. години туристички инспектори су донели укупно 482 решења, и то: 459 решења о привременој забрани обављања делатности нерегистрованим субјектима, 4 решења о извршењу и 59 решења о налагању отклањања неправилности.

На решења туристичких инспектора поднетo je осам жалби. Другостепени орган је решавајући по поднетим жалбама одбио све уложене жалбе и потврдио решења инспектора.

Напомиње се да се жалбе на решења која доносе овлашћени инспектори јединица локалне самоуправе, које су као поверени посао преузеле надзор над применом Закона о угоститељству, подносе градском односно општинском већу, дакле не решавају се у Министарству.

1. **РЕШАВАЊЕ ПРИТУЖБИ НА РАД ИНСПЕКЦИЈЕ**

У периоду од 01.01-31.12.2024. године, извршено је укупно седам ванредних унутрашњих контрола по пристиглим притужбамана рад туристичких инспектора, а које су поднете од стране правних или физичких лица. Од наведеног броја, шест притужби је упућено на рад републичких туристичких инспектора, док се једна притужба односила на рад овлашћеног инспектора јединице локалне самоуправе.

Анализом притужби које су биле предмет унутрашње контроле, запажање је да су исте углавном поднете од стране одговорних лица у надзираним субјектима или од стране подносиоца представке, а због незадовољства исходом контроле и одговором добијеним од стране поступајућег инспектора по завршетку инспекцијског надзора.

Унутрашњом контролом по предмету представки нису утврђене повреде кодекса понашања и етике од стране поступајућих инспектора.

1. **ОБУКЕ И ДРУГИ ОБЛИЦИ СТРУЧНОГ УСАВРШАВАЊА ИНСПЕКТОРА**

Семинар намењен инспекторима Сектора туристичке инспекције је одржан 29. до 31. октобра 2024. године одржан је у Великом Градишту. Циљ семинара је било уједначавање праксе односно поступања инспектора у инспекцијском надзору, разрешавање дилема проистеклих из ситуација на терену, као и јачање тимске ефикасности.

На семинару су посебно обрађени кораци у инспекцијском надзору од уручења налога до извршења решења кроз праксу из надлежности туристичке инспекције, како због нових инспектора, тако и да би се отклониле евентуалне недоумице међу искусним инспекторима. Поред тога, обрађене су и специфичне ситуације у поступцима по представкама грађана на рад туристичких агенција.

Кроз психолошке радионице, уз помоћ тренера-психолога, радило се на вештинама развијања сарадње и побољшања тимске ефикасности запослених у Сектору.

Начелници и шефови одсека су у склопу својих редовних активности и састанака са инспекторима обрађивали поједине тематске целине за које су проценили да постоји потреба за додатном обуком.

Такође, начелници одељења су у оквиру својих редовних активности обучавали овлашћене инспекторе јединица локалне самоуправе.

1. **ИНИЦИЈАТИВЕ ЗА ИЗМЕНЕ И ДОПУНЕ ЗАКОНА**

У току 2024. године представници Сектора туристичке инспекције су учествовали у измени подзаконских аката који се односе на област туризма.

1. **МЕРЕ ПРЕДУЗЕТЕ У ЦИЉУ ПОТПУНОСТИ И АЖУРНОСТИ ПОДАТАКА У ИНФОРМАЦИОНОМ СИСТЕМУ**

Инспектори Сектора туристичке инспекције велики број надзора евидентирају у овом систему, без обзира на тешкоће изазване проблемима са системом и отежаним сналажењем инспектора, као и недовољном техничком подршком.

Постоји стална потреба за обукама за коришћење система е-инспектор, како за оне инспекторе који систем већ користе, тако и за нове инспекторе, који тек треба да почну да врше надзор и уносе предмете у систем.

1. **СТАЊЕ У ОБЛАСТИ ИЗВРШАВАЊА ПОВЕРЕНИХ ПОСЛОВА**

Законом о угоститељствудео изворне надлежности министарства задуженог за послове туризма, односно Сектора туристичке инспекције, поверен je јединицама локалне самоуправе. У складу са чланом 80. Закона о угоститељству, јединице локалне самоуправе могу да преузму поверене послове инспекцијскoг надзорa, само у делу надзора.

Овлашћени инспектори јединица локалне самоуправе имају овлашћења да врше:

* Контролу пружања услуга смештаја у угоститељским објектима за смештај у домаћој радиности (кућа, апартман, соба), сеоским туристичким домаћинствима и хостелима;
* Контролу наплате и уплате боравишне таксе у свим угоститељским објектима за смештај;
* Контролу истицања и придржавања прописаног радног времена у угоститељским објектима;
* Контролу испуњености посебних услова за објекте у стамбеним зградама, посебних услова у погледу заштите од буке, мириса и других штетних емисија, уколико их је јединица локалне самоуправе прописала.

Према званичним подацима који су достављени Сектору туристичке инспекције (од којих неки нису комплетни), поверене послове инспекцијског надзора до сада су преузели: градови Београд, Нови Сад, Краљево, Крагујевац, Лозница, Крушевац, Суботица, Ваљево, Јагодина, Врање, Чачак, Сремска Митровица, Зрењанин, Ниш Лесковац, Ужице и Нови Пазар, и општине: Чајетина-Златибор, Велико Градиште, Врњачка Бања, Куршумлија, Сокобања, Књажевац, Бечеј, Димитровград, Бачки Петровац, Мали Зворник, Рашка, Мало Црниће, Голубац, Дољевац, Кладово, Неготин, Алексинац, Бољевац, Брус, Пријепоље, Сјеница и Инђија.

Овлашћени инспектори јединица локалне самоуправе у већини случајева, поред инспекцијског надзора у области угоститељства, имају у опису послова и радних задатака и друге послове – послове комуналне, саобраћајне, инспекције заштите животне средине и др., па чак и послове који нису инспекцијски надзор попут правне помоћи, интерне ревизије и сл.

И у области поверених послова је неповољна старосна структура, као и честе промене инспектора и одласци у друге службе и радна места.

Ситуација је у области поверених послова неповољна и када су у питању материјални услови. Наиме, већина локалних инспектора овлашћених за поступање по Закону о угоститељству наводе недовољну опремљеност рачунарском опремом (рачунари, штампачи, телефони), као и чињеницу да углавном не располажу службеним возилом, већ у удаљеније контроле иду са инспекторима других служби или јавним превозом.

Државна ревизорска институција је препоручила виши

Према извештајима јединица локалних самоуправа које су преузеле поверене послове и извештајима начелника одељења туристичке инспекције Сектора туристичке инспекције на чијој су територији надлежности те јединице локалне самоуправе, у области извршавања поверених послова је следеће стање:

***Одељење Београд***

*Град Београд*

Инспектори Градске туристичке инспекције града Београда су у 2024. години:

* извршили укупно 989 инспекцијских надзора (211 редовних надзора, 419 ванредних надзора и 283 контролна надзора) и то: 42 надзора у хостелима, 186 у апартманима, 16 у сеоским туристичким домаћинствима, 76 контрола наплате и уплате боравишне таксе, 658 контрола прописаног радног времена и 11 контрола посебних услова за угоститељске објекте;
* предузели 358 управних мера: 37 решења о забрани рада, 11 решења о отклањању недостатака и 310 мера наложених записником;
* предузели 309 казнених мера: поднели 26 захтева за покретање прекршајног поступка и издали 283 прекршајна налога и
* извршили 20 службених саветодавних посета.

*Град Крагујевац*

Овлашћени инспектори града Крагујевца су у 2024. години:

* извршили укупно 264 инспекцијска надзора (206 редовних, 38 ванредних и 20 контролних надзора), и то:57 контрола апартмана, 2 контроле соба, 4 контроле сеоских туристичких домаћинстава, 65 контрола боравишне таксе, 49 контрола радног времена и 87 контрола прописаних посебних услова;
* донели 52 управне мере: 18 мера наложених записником и 34 решења о забрани;
* предузели 16 казнених мера: поднели 14 захтева за покретање прекршајног поступка и издали 2 прекршајна налога;
* извршили 48 службених саветодавних посета.

*Град Лозница*

Овлашћени инспектори града Лозница су у 2024. години:

* извршили укупно 55 инспекцијских надзора (12 редовних, 24 ванредна и 1 контролни надзор), и то: 1 контролу апартмана, 17 контрола боравишне таксе, 36 контрола радног времена и 1 контролу прописаних посебних услова;
* донели 4 управне мере: 4 мере наложене;
* предузели 34 казнене мере: издали 34 прекршајна налога;
* извршили 67 службених саветодавних посета.

*Град Ваљево*

Овлашћени инспектор града Ваљева именован је и радио је по Закону о угоститељству у децембру 2024. године. Извршено је 12 редовних надзора радног времена у којима нису утврђене неправилности

*Град Јагодина*

Овлашћени инспектори града Јагодине су у 2024. години:

* Извршили укупно 26 редовних инспекцијска надзора, и то: 1 контрола хостела, 5 апартмана, 1 соба и 19 контрола наплате и уплате боравишне таксе.
* У горе наведеним надзорима нису утврђене неправилности и предузимане управне и казнене мере.
* Нису вршене службене саветодавне посете.

*Општина Велико Градиште*

Овлашћени инспектор општине Велико Градиште је у 2024. години:

* извршио укупно 32 инспекцијска надзора (27 редовних, 3 ванредна и 2 контролна надзора), и то: 5 контрола апартмана, 4 контроле соба, 7 контрола наплате и уплате боравишне таксе и 13 контрола радног времена; као и 4 контроле у којима су утврђени нерегистровани субјекти;
* донео 2 решења о привременој забрани;
* предузео 3 казнене мере: поднео 2 захтева за покретање прекршајног поступка и издао 1 прекршајни налог;
* Нису вршене службене саветодавне посете.

*Општина Голубац*

Овлашћени инспектор општине Голубац је у новембру 2024. године положио испит за инспектора.

*Општина Мали Зворник*

Овлашћени инспектор општине Мали Зворник је у 2024. години извршио 11 инспекцијских надзора по Закону о угоститељству, утврдио рад два нерегистрована субјекта, поднео два захтева за покретање прекршајног поступка и издао један прекршајни налог.

*Општина Мало Црниће*

Овлашћени инспектор општине Мало Црниће је у 2024. години

* извршио 7 инспекцијских надзора по Закону о угоститељству (пет редовних и два контролна надзора, и то: 2 контроле боравишне таксе и 5 контрола радног времена;
* наложио записником једну меру за отклањање неправилности.

***Одељење Нови Сад***

*Град Нови Сад*

Овлашћени инспектори Града Новог Сада су у 2024. години:

* извршили 173 инспекцијска надзора (23 редовна, 119 ванредних и 31 контролни надзор), и то: 11 контрола хостела, 11 контрола кућа, 46 контрола апартмана, 4 контроле соба, 5 контрола сеоских туристичких домаћинстава, 67 контрола наплате и уплате боравишне таксе и 29 контрола радног времена;
* предузели 32 управне мере (21 решење о забрани обављања делатности и 11 записнички наложених мера о отклањању неправилности;
* поднели 13 захтева за покретање прекршајног поступка и издали 7 прекршајних налога;
* утврдили неуплаћену боравишну таксу у износу од 10.660,00 РСД;
* извршили 45 службених саветодавних посета.

*Град Суботица*

Овлашћени инспектор града Суботице је у 2024. години:

* извршио укупно 163 инспекцијска надзора (108 редовних, 24 ванредна и 31 контролни надзор), и то: 1 контролу хостела, 1 контролу кућа, 77 контрола апартмана, 11 контрола соба, 62 контроле наплате и уплате боравишне таксе и 11 контрола радног времена;
* донео 8 решења о забрани обављања делатности и записнички наложио 23 мере за отклањања неправилности;
* поднео 19 захтева за покретање прекршајног поступка и издао 21 прекршајни налог;
* утврдио неуплаћену боравишну таксу у износу од 2.019.653,33 РСД;
* извршио 13 службених саветодавних посета.

*Град Сремска Митровица*

Овлашћени инспектор је у 2024. години:

* извршио укупно 71 инспекцијски надзор (69 редовних и 2 ванредна надзора), и то: 4 контроле кућа, 21 контролу апартмана, 5 контрола соба, 1 контролу сеоских туристичких домаћинстава, 16 контрола наплате и уплате боравишне таксе и 19 контрола радног времена;
* донео 7 решења о забрани обављања делатности;
* поднео 1 захтева за покретање прекршајног поступка;
* утврдио неуплаћену боравишну таксу у износу од 17.592,19 РСД;
* извршио 16 службених саветодавних посета.

*Град Зрењанин*

Овлашћени инспектор града Зрењанина је у 2024. години:

* извршио укупно 156 инспекцијских надзора (80 редовних, 17 ванредних и 59 контролних надзора), и то: 5 контрола хостела, 8 контрола кућа, 38 контрола апартмана, 33 контроле соба, 56 контрола наплате и уплате боравишне таксе и 16 контрола радног времена;
* донео 5 решења о забрани обављања делатност, записнички наложио 57 мера за отклањања неправилности и донео 4 решења о отклањању неправилности;;
* поднео 5 захтева за покретање прекршајног поступка;
* утврдио неуплаћену боравишну таксу у износу од 11.170,00 РСД;
* извршио 19 службених саветодавних посета.

*Општина Бачки Петровац*

Овлашћени инспектор општине Бачки Петровац је у 2024. години:

* извршио укупно 34 инспекцијска надзора (32 редовна, 1 ванредни и 1 контролни надзор), и то: 5 контрола апартмана, 4 контроле соба, 1 контролу сеоског туристичког домаћинства и 24 контроле уплате и наплате боравишне таксе;
* донео 1 решење о забрани и записнички наложио 1 меру за отклањања неправилности;
* поднео 1 захтев за покретање прекршајног поступка;
* извршио 4 службене саветодавне посете.

*Општина Бечеј*

Овлашћени инспектор општине Бечеј је у 2024. години:

* извршио укупно 41 инспекцијски надзор (36 ванредних и 5 контролних инспекцијских надзора) и то: 6 контрола апартмана, 1 контролу собе, 33 контроле наплате и уплате боравишне таксе и 3 контроле прописаног радног времена;
* записнички наложио 5 мера за отклањање неправилности;
* поднео 1 захтев за покретање прекршајног поступка и издао 3 прекршајна налога;
* утврдио неуплаћену боравишну таксу у износу од 8.500,00 РСД
* извршио 4 службене саветодавне посете.

*Општина Инђија*

Овлашћени инспектор општине Инђија је у 2024. години:

* извршо 29 инспекцијских надзора, и то: 12 контрола кућа, 5 контрола апартмана, 1 контролу собе, 7 контрола сеоских туристичких домаћинстава и 2 контроле наплате и уплате боравишне таксе;
* извршио 2 службене саветодавне посете.

***Одељење Краљево:***

*Град Крушевац*

Овлашћени инспектори града Крушевца су у 2024. години:

* извршили укупно 147 ванредних инспекцијских надзора, и то: 32 контролe апартмана,26 контролa соба, 4 контроле сеоских туристичких домаћинстава, 70 контролa наплате и уплате боравишне таксе и 15 контрола радног времена;
* поднели 4 захтева за покретање прекршајног поступка и издали 11 прекршајних налога;
* извршили 16 службених саветодавних посета.

*Град Краљево*

Овлашћени инспектори града Крaљева су у 2024. години:

* извршили укупно 83 инспекцијска надзора (70 редовних и 13 ванредних надзора), и то: 14 контрола кућа, 16 контрола апартмана, 8 контрола соба, 5 контрола сеоских туристичких домаћинстава. 20 контрола наплате и уплате боравишне таксе и 20 контрола радног времена;
* извршили 9 службених саветодавних посета.

*Град Чачак*

Овлашћени инспектори града Чачка су у 2024. години:

* извршили укупно 97 инспекцијских надзора (88 редовних и 9 ванредних надзора), и то: 3 контроле хостела, 1 контрола куће, 20 контрола апартмана, 37 контрола соба, 1 контролу сеоског туристичког домаћинства, 19 контрола наплате и уплате боравишне таксе, 14 контрола радног времена и 3 контроле посебних услова прописаних од стране јединице локалне самоуправе;
* донели 1 решење о забрани;
* поднели 3 захтева за покретање прекршајног поступка;
* извршили 31 службену саветодавну посету.

*Град Ужице*

Овлашћени инспектор Града Ужица је у 2024. години:

* извршио 67 инспекцијских надзора (49 редовних, 5 ванредних и 13 контролних надзора), и то: 3 контроле кућа, 45 контрола апартмана, 1 контролу наплате и уплате боравишне таксе и 18 контрола прописаног радног времена;
* записнички наложио 13 мера за отклањање неправилности;
* поднео 1 захтев за покретање прекршајног поступка и издао пет прекршајних налога:
* извршио 1 службену саветодавну посету.

*Град Нови Пазар*

Овлашћени инспектори града Новог Пазара су у 2024. години:

* извршили укупно 62 инспекцијска надзора (45 редовних, 1 ванредни и 15 контролних надзора), и то: 54 контроле апартмана и 8 контрола наплате и уплате боравишне таксе;
* записнички наложили 10 мера за отклањање неправилности и донели 14 решења о отклањању неправилности;
* поднели 1 захтев за покретање прекршајног поступка;
* нису вршене службене саветодавне посете.

*Општина Врњачка Бања*

У 2024. години овлашћени инспектор општине Врњачка Бања је:

* извршио 220 инспекцијских надзора (171 редовни и 49 ванредних надзора) и то: 156 контрола апартмана, 10 контрола соба, 12 контрола наплате и уплате боравишне таксе и 42 контроле радног времена;
* донео 31 решење о забрани;
* поднео 25 захтева за покретање прекршајног поступка и издао 3 прекршајна налога;
* утврдио неуплаћену боравишну таксу у износу од 3.543.070,00 РСД;
* извршио 40 службених саветодавних посета.

*Општина Чајетина*

Овлашћени инспектор општине Чајетина је у 2024. години:

* извршио укупно 133 инспекцијска надзора (32 редовна, 53 ванредна и 48 контролних надзора), и то: 108 контрола апартмана, 2 контроле сеоских туристичких домаћинстава и 23 контроле боравишне таксе;
* донео 27 решења о забрани и записнички наложио17 мера о отклањању неправилности;
* поднео 32 захтева за покретање прекршајног поступка и издао 10 прекршајних налога;
* утврдио неуплаћену боравишну таксу у износу од 14.069.554,00 РСД;
* извршио 11 службених саветодавних посета.

*Општина Рашка*

Овлашћени инспектори општине Рашка су у 2024. години:

* извршили 143 инспекцијска надзора (87 редовних, 51 ванредни и 5 контролних надзора) и то: 94 контроле апартмана, 2 контроле соба, 16 контрола наплате и уплате боравишне таксе и 31 контролу радног времена;
* донели 9 решења о забрани и записнички наложили 14 мера за отклањање неправилности;
* поднели 14 захтева за покретање прекршајног поступка и издали 11 прекршајних налога;
* извршили 2 службене саветодавне посете.

*Општина Брус*

Овлашћени инспектор општине Брус је у 2024. години:

* извршио418 инспекцијски надзора (40 редовних и 1 ванредни инспекцијски надзора), и то: 2 контроле апартмана, 2 контроле наплате и уплате боравишне таксе и 37 контрола прописаног радног времена;
* поднео 1 захтев за покретање прекршајног поступка;
* Нису вршене службене саветодавне посете.

*Општина Пријепоље:*

Овлашћени инспектор општине Пријепоље је у 2024. години:

* извршио 8 редовних инспекцијских надзора, и то: 6 контрола наплате и уплате боравишне таксе и 2 контроле прописаног радног времена.
* Нису вршене службене саветодавне посете.

***Одељење Ниш***

*Град Ниш*

Овлашћени инспектори Града Ниша су у 2024. години:

* извршили укупно 464 инспекцијскa надзора (243 редовнa, 190 ванредних и 31 контролни надзор), и то: 141 контролу апартмана, 21 контролу соба, 243 контроле и 59 контрола радног времена;
* донели 35 решења о привременој забрани обављања делатности, записнички наложили 35 мера за отклањање неправилности и донели 1 решење о отклањању неправилности;
* поднели 18 захтева за покретање прекршајног поступка;
* извршили 96 службених саветодавних посета.

*Град Лесковац*

Овлашћени инспектори града Лесковца су у 2024. години:

* извршили укупно 241 инспекцијски надзор (33 редовна, 164 ванредна и 44 контролна надзора). и то: 108 контрола апартмана, 4 контроле сеоских туристичких домаћинстава, 20 контрола наплате и уплате боравишне таксе и 109 контрола прописаног радног времена:
* донели 4 решења о забрани, записнички наложили 31 меру за отклањање неправилности и донели 6 решења о отклањању неправилности;
* поднели 10 захтева за покретање прекршајног поступка и издали 114 прекршајних налога;
* извршили 18 службених саветодавних посета.

*Град Врање*

Овлашћени инспектор у Врању је у 2024. години:

* извршио 38 инспекцијских надзора (22 редовна, 15 ванредних и 1 контролни надзор), и то: 4 контроле апартмана, 27 контрола наплате и уплате боравишне таксе и 7 контрола прописаног радног времена;
* записнички наложио 1 меру за отклањање неправилности и донео 1 решење о отклањању неправилности;
* поднео 1 захтев за покретање прекршајног поступка и издао 4 прекршајна налога;
* утврдио неуплаћену боравишну таксу у износу од 96.105,00 РСД;
* извршио 30 службених саветодавних посета.

*Општина Сокобања*

Овлашћени инспектор општине Сокобања је у 2024. години:

* извршио укупно 105 надзора (16 редовних, 66 ванредних и 23 контролних надзора), и то: 15 контрола кућа, 27 контрола апартмана, 44 контроле соба, 4 контроле сеоског туристичког домаћинства и 15 контрола наплате и уплате боравишне таксе;
* донео 6 решења о забрани рада, записнички наложио 13 мера за отклањање неправилности и донео 6 решења о отклањању неправилности;
* поднео 16 захтева за покретање прекршајног поступка и издао 1 прекршајни налог;
* извршио 4 службене саветодавне посете.

*Општина Куршумлија*

Овлашћени инспектор општине Куршумлија је у 2024. години:

* извршио 63 редовна инспекцијска надзора, и то: 1 контролу хостела, 9 контрола апартмана, 17 контрола соба, 31 контролу наплате и уплате боравишне таксе и 5 контрола радног времена;
* издао 3 прекршајна налога;
* извршио 4 службене саветодавне посете.

*Општина Књажевац*

Овлашћени инспектор општине Књажевац је у периоду од 16.04-31.12.2024. године:

* извршио укупно 27 надзора (17 редовних, 7 ванредних и 3 контролна надзора), и то: 1 контролу куће, 3 контроле апартмана, 2 контроле соба, 12 контрола сеоских туристичких домаћинстава, 8 контрола наплате и уплате боравишне таксе и 1 контролу радног времена;
* донео 1 решење о забрани рада, записнички наложио 1 меру за отклањање неправилности и донео 1 решење о отклањању неправилности;
* поднео 1 захтев за покретање прекршајног поступка:
* извршио 3 службене саветодавне посете.

*Општина Димитровград*

Овлашћени инспектор општине Димитровград је у 2024. години:

* извршио укупно 21 инспекцијски надзор (11 редовних и 10 ванредних), и то: 5 контрола сеоских туристичких домаћинстава, 2 контроле наплате и уплате боравишне таксе и 14 контрола прописаног радног времена;
* записнички наложио 6 мера за отклањање неправилности;
* извршио 7 службених саветодавних посета.

*Општина Дољевац*

Овлашћени инспектор општине Дољевац је у 2024. години:

* извршио укупно 18 редовних надзора, и то: 1 контролу наплате и уплате боравишне таксе и 17 контрола радног времена;
* записнички наложио 1 меру за отклањање неправилности;
* Нису вршене службене саветодавне посете.

*Општина Неготин*

Овлашћени инспектор општине Неготин је у 2024. години:

* извршио 33 инспекцијска надзора (5 редовних, 24 ванредна и 4 контролна надзора), и то: 12 контрола кућа, 9 контрола сеоских туристичких домаћинстава и 12 контрола наплате и уплате боравишне таксе;
* записнички наложио 4 мере за отклањање неправилности и донео 1 решење о отклањању неправилности;
* поднео 1 захтев за покретање прекршајног поступка;
* извршио 11 службених саветодавних посета.

*Општина Бољевац*

Овлашћени инспектор општине Бољевац је у 2024. години:

* извршио укупно 16 редовних инспекцијских надзора, и то: 9 контрола сеоских туристичких домаћинстава и 7 контрола наплате и уплате боравишне таксе;
* записнички наложио 4 мере за отклањање неправилности;
* извршио 8 службених саветодавних посета.

*Општина Кладово*

Овлашћени инспектор општине Кладово је у 2024. години:

* извршио укупно 44 инспекцијска надзора (14 редовних, 27 ванредних и 3 контролнa надзора), и то: 1 контролу куће, 12 контролa апартмана, 2 контролe собa, 15 контрола наплате и уплате боравишне таксе и 14 контрола прописаног радног времена;
* записнички наложио 6 мера за отклањање неправилности;
* поднео 1 захтев за покретање прекршајног поступка и издао 11 прекршајних налога;
* утврдио неуплаћену боравишну таксу у износу од 207.796,84 РСД;
* извршио 4 службене саветодавне посете.

*Општина Алексинац*

Овлашћени инспектор општине Алексинац је у 2024. години:

* извршио 10 ванредних инспекцијских надзора;
* нема утврђених неправилности;
* нису вршене службене саветодавне посете.

*Општина Дољевац*

Овлашћени инспектор општине Дољевац је у 2024. години:

* извршио укупно 24 инспекцијска надзора (20 редовних и 4 ванредна надзора), и то: 6 контрола наплате и уплате боравишне таксе и 18 контрола прописаног радног времена;
* записнички наложио 2 мере за отклањање неправилности;
* извршио 2 службене саветодавне посете.

**17) ИСХОДИ ПОСТУПАЊА ПРАВОСУДНИХ ОРГАНА**

Када је реч о исходу поступака покренутих по захтевима за покретање прекршајног поступка које су туристички инспектори поднели у поступцима инспекцијских надзора (658) извршеним у периоду од 01. јануара до 31. децембра 2024. године, поступак је окончан по 183 захтева. У 145 случајева је донета осуђујућа пресуда, у 4 случајa ослобађајућа пресуда, 1 захтев је одбачен, а у 33 случаја је поступак обустављен.

**СТЕПЕН ОСТВАРЕЊА ПЛАНИРАНИХ ЦИЉЕВА**

**ИНСПЕКЦИЈСКОГ НАДЗОРА**

Сектор туристичке инспекције је у 2024. години спроводио Програмску активност „Туристичка инспекција“ у оквиру Програма Министарства туризма и омладине „Унапређење развоја туризма“, са два основна циља: да туристичка инспекција у области надзора обезбеди законито пословање и поступање надзираних субјеката у области туризма и бољу примену прописа из области туризма.

У периоду од 01.01. до 31.12.2024. године, инспектори Сектора туристичке инспекције извршили су укупно 8.478 инспекцијских надзора.

На основу извршених контрола туристички инспектори су предузели: 1.187 управних мера и 716 прописаних казнених мера: 658 захтева за покретање прекршајног поступка и 58 прекршајних налога.

У области сузбијања сиве економије туристички инспектори утврдили рад нерегистрованих субјеката у 480 контрола.

План инспекцијског надзора за 2024. годину је у потпуности реализован.

Задовољавајући је број извршених надзора, а такође је добро процењен и извршен планирани број надзора по врстама. Наиме, планом за 2024. годину предвиђен је велики удео ванредних инспекцијских надзора, јер је уочен велики број нерегистрованих субјеката у области пружања угоститељских услуга смештаја у објектима домаће радиности, па су с тим у вези и планиране и организоване акцијске контроле у планинским и бањским центрима, реализоване кроз делокацију инспектора.

Такође, извршени су ванредни инспекцијски надзори по захтевима Управе за аграрна плаћања, у вези са реализацијом Мере 7 пројекта ИПАРД 2.

Када је реч о службеним саветодавним посетама, план је у потпуности испуњен, односно извршено је 1.275 службених саветодавних посета, док је циљана вредност предвиђена у програмској активности 1.000 посета.

У структури представки поднетих од стране грађана, број представки на рад туристичких агенција је био мањи од вишегодишњег просека.

Од 342 поднете представке на рад туристичких агенција, у поступку инспекцијског надзора ннспектори су утврдили да је 201 представка оправдана, постигнуто је 45договора и путницима су враћена средства у укупном износу од 3.013.982,00 динара.

У току 2024. године туристички инспектори су поднели три предлога за одузимање лиценце за организовање туристичких путовања.

У сагледавању остварених резултата, треба имати на уму да, поред појачања у виду новопримљених инспектора, број туристичких инспектора и даље није задовољавајући, јер је старосна стурктура таква да се сваке године пензионише од три до пет инспектора. Такође, стање и број службених возила битно утичу на реализацију плана инспекцијског надзора.

Оно што свакако утиче на покривеност територије јесте и стање у области поверених послова, где је мали број јединица локалне самоуправе преузео обављање послова инспекцијског надзора по Закону о угоститељству и где су овлашћени инспектори распоређени и за обављање других послова (најчешће комуналне инспекције).

На основу изнетог, постигнути резултати су реални и одрживи у односу на број субјеката који обављају делатност у областима надзора туристичке инспекције, као и у односу на људске и материјалне ресурсе Сектора.

|  |  |  |
| --- | --- | --- |
| **Сектор туристичке инспекције** | | |
| **Резултати извршених контрола  за период од 1. јануара до 31. децембра 2024. године** | | |
| **1** | **Укупан број контрола** (1.1.+1.2.+1.3.+1.4.+1.5.+1.6.+1.7+1.8.+1.9.+1.10.+1.11.) | **8478** |
| 1.1. | **Делатност туристичких агенција** | **914** |
|  | контроле организатора туристичких путовања | **554** |
|  | контроле посредника туристичких путовања | **279** |
|  | туристичка путовања за сопствене потребе | **81** |
| 1.2. | **Угоститељска делатност (1.2.1.+1.2.2.)** | **6191** |
| 1.2.1. | **Угоститељски објекти за смештај** | **2548** |
|  | УО за смештај - хотел | **277** |
|  | УО за смештај - мотел | **4** |
|  | УО за смештај - туристичко насеље | **1** |
|  | УО за смештај - пансион |  |
|  | УО за смештај - камп | **1** |
|  | УО за смештај - домаћа радиност | **1717** |
|  | УО за смештај - сеоско туристичко домаћинство | **157** |
|  | УО за смештај - некатегорисан | **382** |
|  | УО за смештај на отвореном некатегорисан | **9** |
| 1.2.2 | **Угоститељски објекти за исхрану и пиће** | **3643** |
| 1.3. | **Наутичка делатност** | **9** |
| 1.4. | **Ловнотуристичка делатност** | **11** |
| 1.5. | Услуге туристичких професија | **231** |
| 1.6. | Услуге изнајмљивања возила | **102** |
| 1.7. | Услуге скијалишта | **31** |
| 1.8. | Остало | **46** |
| 1.9. | **Контроле извршења решења** | **322** |
| 1.10. | **Контроле извршења налагања записником** | **621** |
|  | **Утврђени нерегистровани субјекти** | **480** |
| **2** | **Управне мере** (2.1.+2.2.+2.3.+2.4.+2.5.) | **1187** |
| 2.1. | **решења о привременој забрани рада** | **459** |
| 2.3. | **решење о извршењу** | **4** |
| 2.4. | **печаћење објеката** |  |
| 2.5. | **решења о отклањању недостатака** | **19** |
| 2.6. | **налагање записником** | **705** |
|  | **Износ неуплаћене боравишне таксе** | **1504040** |
| **3** | **Пријаве грађана** (3.1.+3.2.) | **909** |
| 3.1. | број пријава за угоститељство (изнајм.возила, скијалишта) | **567** |
| 3.2. | број пријава за туристичке агенције(3.2.1.+ 3.2.2.) | **342** |
|  | број основаних пријава за туристичке агенције | **201** |
|  | број неоснованих пријава за туристичке агенције | **141** |
|  | број договора | **45** |
|  | укупан износ који су агенције вратиле путницима | **3013982** |
| **4** | **Казнене мере** (4.1.+4.2.+4.3.+4.4.+4.5) | **716** |
| 4.1. | број захтева за покретање прекр. поступка | **658** |
| 4.2. | број пријава за привредне преступе |  |
| 4.3. | број пријава за кривична дела |  |
| 4.4. | број пријава суду части |  |
| 4.5. | број прекршајних налога | **58** |
| **5** | **Службене саветодавне посете (5.1.+5.2.)** | **1275** |
| 5.1. | по захтеву | **7** |
| 5.2. | по плану | **1268** |
|  | број достављених препорука | **472** |
|  | број инспекц. надзора јер није поступљено по препоруци |  |
| **6** | **Потврђујућа решења** |  |
| **7** | **Споразум о признању прекршаја** |  |